**תקנון לפעילות "מותק של יער"**

**בהשתתפותו בפעילות מסכים המשתתף לתנאי תקנון זה**

ברוכים הבאים לפעילות "יער של סיפורים" הפעילות תתבצע במסגרת אתר האינטרנט בכתובת \_\_\_\_\_\_\_\_\_ ("**האתר")** בניהולה של חברת בלוסטון גרופ הפקות בע"מ (להלן: "**עורכת הפעילות"** ו/או "**החברה**").

1. **כללי**
   1. הפעילות הינה פעילות ללא תשלום והכניסה אליה מותנת ברישום מראש ועל בסיס מקום פנוי ועד גמר המקומות הפנויים.
   2. **תקופת הפעילות**: הפעילות תתקיים החל מיום 15/04/2025 ועד ליום 17/04/2025.
   3. הפעילות תתקיים בשני מחזורים בכל יום פעילות. מחזור ראשון בין השעות 09:00-12:30 ומחזור פעילות שני בין השעות 14:00-17:30.
   4. בפעילות יורשו להשתתף רק משתתפים שנרשמו באתר ואשר עומדים בתנאים המפורטים להלן.
   5. במקרה שתהיה סתירה או אי התאמה בין ההוראות בתקנון זה לפרסומים אחרים כלשהם על הפעילות הוראות תקנון זה הן שתקבענה.
   6. בכל מקום בתקנון זה בו משתמשים בלשון זכר, הכוונה גם לנקבה במשמע.
2. **תיאור הפעילות**:
   1. הפעילות הינה פעילות שאינה כרוכה בתשלום שתתבצע בחניון לילה שורש, והיא מבוססת על הפעלות שונות
3. **השתתפות בפעילות:**
   1. השתתפות בפעילות תתאפשר רק למשתמשים שנרשמו באתר.
   2. **כמות המשתתפים בפעילות הינה מוגבלת** ולכן, ההשתתפות בפעילות מותנת ברישום מראש באמצעות האתר ועד לגמר המקומות הפנויים.
   3. ההשתתפות בפעילות תתאפשר רק לאלו אשר אישרו את כל הוראות תקנון זה.
4. **קבלת אישור השתתפות בפעילות וקוד הכניסה לפעילות:**
   1. לאחר ביצוע ההרשמה באתר והכנסת פרטי יצירת הקשר, המשתתפים בפעילות יקבלו קוד שבאמצעותו יורשו להיכנס למתחם הפעילות.
   2. את קוד הכניסה יש להציג במתחם הפעילות בפני האנשים המוסמכים לכך מטעמה של עורכת הפעילות והכניסה תותר אך ורק בהצגת קוד זה.
   3. אופן יצירת הקשר עם המשתתף הינו בהתאם לשיקול דעתה הבלעדי של עורכת הפעילות, ולמשתתף לא תהיה כל טענה ו/או דרישה ו/או תביעה לעניין זה כנגד עורכת הפעילות ו/או מי מטעמה בקשר עם האופן בו ניסו ליצור קשר עימו.
   4. במידה (א) ויתברר כי משתתף אינו מקיים ו/או אינו עומד בכל דרישות תקנון זה; ו/או (ב) המשתתף לא מסר את הפרטים הנדרשים, לצורך קבלת קוד ההשתתפות בהתאם לקבוע בתקנון זה; השתתפותו תבוטל, ועורכת הפעילות תהא זכאית למסור את מקומו בפעילות למשתתף אחר, או לבטל את השתתפותו לאלתר.
   5. מובהר בזה כי ההשתתפות הינה חד פעמית בלבד. המשתתף לא יכול להיכנס למתחם הפעילות יותר מפעם אחת או ביותר מפעילות אחת. כל משתתף רשאי להשתתף רק פעם אחת בפעילות. ההגבלה על ההשתתפות של המשתתף תיעשה לפי מספר הטלפון עמו הוא נרשם לפעילות.
   6. עצם ההשתתפות בפעילות תחשב להסכמת הזוכה לתנאי תקנון זה.
5. **ההשתתפות בפעילות:**
   1. תנאי להשתתפות בפעילות לעיל הינו עמידה בכל הדרישות המצוינות בתקנון זה.
   2. במידה ולא יממש המשתתף את כניסתו למתחם הפעילות מכל סיבה שהיא, לא יהיה זכאי להשתתפות במועד אחר ו\או לכל תמורה אחרת. עורכת הפעילות תהיה פטורה בכל מקרה מכל פיצוי שהוא.
   3. ההרשמה לפעילות הינה אישית ואינה ניתנת להעברה.
6. **כללי:**
   1. הוראות התקנון יפורסמו באתר ויהיו זמינים לאורך כל תקופת הפעילות.
   2. עורכת הפעילות תוכל להאריך או לקצר את תקופת הפעילות בהתאם לשיקול דעתה ובלבד שתינתן על כך הודעה באתר. מבלי לגרוע מהאמור לעיל, מובהר כי החברה תהא רשאית לבטל ו/או לשנות את הפעילות לאלתר מבלי שלמי מהמשתתפים תעמוד טענה כלשהי בקשר עם ביטול ו/או שינוי הפעילות, בכל עת לפי שיקול דעתה הבלעדי.
   3. בהשתתפות בפעילות המשתתף מסכים ומקבל על עצמו את הוראות התקנון ללא כל סייג. המשתתף מאשר כי עצם השתתפותו בפעילות וגם מבלי שקרא את התקנון, מבחירתו, הוא מסכים כי תקנון זה יחול עליו ויחייב אותו לכל דבר ועניין. בנוסף, המשתתף פוטר את עורכת הפעילות ואת יתר המשתתפים בפעילות מכל טענה או תביעה בכל הקשור לפעילות.
   4. ההשתתפות בפעילות תהא על אחריותם הבלעדית של המשתתפים. עורכת הפעילות לא תישא באחריות לכל נזק אשר נגרם למי מהמשתתפים ובקשר עם השתתפותם בפעילות.
   5. ידוע למשתתפים שעורכת הפעילות אינה נושאת בכל אחריות באשר לאובדן פרטים של משתתף בפעילות כתוצאה מכשל במערכת המחשוב של המשתתף ו/או מכשל ו/או כל פגם אחר במערכת בה נקלטו פרטי המשתתף, ואשר כתוצאה מהם נמחקו, הושמדו או שובשו פרטי המשתתף או חלק מהם, לרבות עובדת השתתפותו בפעילות, מועד השתתפותו וכיו״ב.
   6. המשתתף בפעילות מודע לכך שבמקרה בו יפר את הוראות התקנון (אף אם מדובר בהפרה שאינה יסודית) ו/או במקרה בו יועלו חשדות כנגדו על שימוש לרעה בזכאות שניתנה לו ו/או יעלה חשש כי עקף את הוראות הפעילות באופן כלשהו, עורכת הפעילות תהיה רשאית לפסול ו/או להפסיק ו/או לבטל את השתתפותו של כל משתתף, בכל עת, בהתאם לשיקול דעתה הבלעדי. המשתתף מצהיר כי הוא מוותר על כל טענה שתהיה לו בקשר עם החלטת עורכת הפעילות.
   7. עורכת הפעילות רשאית להפסיק ו/או לבטל את הפעילות ו/או לשנות את תנאיה (שינויים סבירים (בתקנון זה, מכל סיבה שהיא, על פי שיקול דעתה הבלעדי.
   8. משתתפי הפעילות לא יהיו זכאים להחזר בגין הוצאותיהם, ככל שיהיו כאלו בקשר עם הפעילות ו/או במהלך תקופת הפעילות.
   9. עורכת הפעילות תהא הפוסקת הסופית בכל עניין הנוגע לפעילות ובנוגע לכל שאלה שתתעורר במהלכו ו/או בקשר עמו ובנוגע לכל תקלה ו/או בעיה ו/או כל מצב בלתי צפוי שייווצר.
   10. למען הסר ספק, תדגיש עורכת הפעילות כי ההשתתפות בפעילות מחויבת ברישום מראש באמצעות אתר האינטרנט וכי לא יורשו להיכנס למתחם הפעילות אנשים אשר לא נרשמו מראש. עוד יודגש כי ההשתתפות בפעילות הינה על בסיס מקום פנוי ועד גמר המקומות הפנויים להשתתפות.
   11. בכל עניין הנוגע לפעילות זו תהא סמכות השיפוט הבלעדית, מוקנית לבתי המשפט באזור תל-אביב יפו.